Ukmergės Jono Basanavičiaus gimnazija

Ukmergės Jono Basanavičiaus gimnazija – dieninė, savarankiško mokymosi bendrojo lavinimo mokykla Ukmergėje, J. Basanavičiaus g. 10, vykdanti pagrindinio, vidurinio ugdymo programas. Įstaigos kodas 190341397.

 Istorija 
miniatiūra|250px|left

Ukmergės Jono Basanavičiaus pradinė mokykla pastatyta 1939 m. 1939–1940 m. mokykloje buvo 18 klasių, kuriose mokėsi 635 mokiniai. Joje dirbo 34 mokytojai. Prasidėjęs karas ir hitlerinė okupacija sutrikdė mokyklos veiklą. Vokiečių kariuomenė perėmė dalį patalpų savo reikmėms. Jose buvo įkurtas sandėlis, o mokiniai priversti mokytis kitose miesto pastatuose. Mokykla buvo suniokota.

1944 m. mokykla atstatyta ir tapo berniukų gimnazija, nuo 1949 m. – Ukmergės 1-oji berniukų vidurinė mokykla. Nuo 1954 m. mokykla tapo mišri, iš 2-osios vidurinės mokyklos perkeltos mokytis ir mergaitės. 1962 m. pastatytas 9 klasių priestatas. Nuo 1965–1966 mokslo metų pradėtas dėstyti sustiprintas anglų kalbos kursas. 1989 m. mokykla pavadinta Jono Basanavičiaus vardu. 2000 m. įvestas profilinis mokymas. 2008 m. birželio 22 d. mokykla tapo gimnazija. 2024 m. rugsėjo 1 d. atidarytas Ukmergės Jono Basanaviačiaus gimnazijos Želvos skyrius.https://zelvosmokykla.lt/paslaugos/ugdymas/vidurinis-ugdymas#:~:text=Nuo%202024%20m.%20rugs%C4%97jo%201%20d.%20mokymas,%C4%AFsteigtame%20Ukmerg%C4%97s%20Jono%20Basanavia%C4%8Diaus%20gimnazijos%20%C5%BDelvos%20skyriuje.

Mokykloje dirbo pedagogai S. Taškūnas, R. Sriogis, B. Strazdas, G. Jakaitienė, A. Kiubarienė, J. Kviesulaitis ir kiti.

 Direktoriai 
 1944–1945 m. J. Švoba, P. Tamasonis, P. Čiurlys
 1945–1949 m. St. Vitkauskas
 1949–1951 m. M. Nekrašas
 1951–1953 m. N. Judickas
 1953–1958 m. J. Dambrauskas
 1958–1968 m. A. Rakauskas
 1968–1986 m. K. Andziulis
 1986–1991 m. Antanas Šleikus
 1991–2000 m. K. Motiejūnas
 2000–2006 m. Valdemaras Minderis
 2006–2021 m. Valentinas Gendvilis
 2022–2025 m. Saulius Grigas
 2025 m. laikinai Adolfas Girdžiūna
 2025 m. Loreta Zdanienė

 Šaltiniai 

 Nuorodos 
 Mokyklos svetainė

Kategorija:Ukmergė
Kategorija:Lietuvos gimnazijos
Kategorija:Ukmergės rajono savivaldybės mokyklos
Kategorija:Tarpukario modernistinė architektūra Lietuvoje